Ir-Regolament tal-Kummissjoni (KEE) Nru 1638/2001
tal-24 ta' Lulju 2001
li jemenda r-Regolament tal-Kunsill (KE) Nru 2597/95 fuq l-għoti ta' statistiċi ta' qbid nominali mill-Istati Membri li jistadu f'ċertu setturi barra dawk fl-Atlantiku tat- Tramuntana
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 2597/95 ta' t-23 ta' Ottubru 1995 fuq l-għoti ta' statistiċi ta' qbid nominali mill-Istati Membri li jsajdu f'ċertu żona barra dawk tal-Atlantiku tat-Tramuntana [1], u b'mod partikolari l-Artikolu 2(5) u l-4 ta' dwar dan,
Fejn illi:
(1) Id-disa' laqgħa tal-Konferenza tal-Partijiet tal-Konvenzjoni fuq Negozju Internazzjonali għal Speċi Pperikolati (CITES) fl-1994 talbet il-monitoraġġ ta' data fuq qbid u negozju fuq l-ispeċi tal-ħut elasmobranch (klieb il-baħar, skates u rajj) isir mill-Organizzazzjoni tal-Ikel u l-Biedja tan-Nazzjoni Uniti (FAO) u aġenziji reġjonali tas-sajd.
(2) Il-FAO, b'kollaborazzjoni mal-aġenziji tas-sajd reġjonali xierqa, stabbilit elenku ta' speċi elasmobranch li għalihom statistika tal-qbid għandu jiġi miġbur bis-sistema ta' kwestjonarji Statlant.
(3) L-Artikolu 4 tar-Regolament (KE) Nru 2597/95 jipprovdi li l-Istati Membri, bl-approvazzjoni minn qabel tal-Eurostat, jistgħu jagħtu data f'format differenti jew fuq mezz differenti minn dak imqiegħed fl-Anness 5 tar-Regolament.
(4) Diversi Stati Membri talbu li l-għoti tad-data f'format differenti jew b'mezz differenti minn dak speċifikat fl-Anness 5 tar-Regolament (KE) Nru 2597/95 (l-ekwivalenti tal-kwestjonarji Statland hawn fuq imsemmija).
(5) Il-miżuri previsti f'dan ir-Regolament huma skond l-opinjoni tal-Kumitat Permanenti fuq l-Istatistika Agrikola stabbilit b'Deċiżjoni tal-Kunsill 72/279/KEE [2],
ADOTTAT DAN IR-REGOLAMENT:
Artikolu 1
L-Anness 4 tar-Regolament (KEE) Nru 2597/95 għandu jiġi mibdul bl-Anness I ta' dan ir-Regolament
Artikolu 2
L-Istati Membri għandhom jagħtu d-data li jsegwi dak fil-format dettaljat fl-Anness II ta' dan ir-Regolament.
Artikolu 3
Dan ir-Regolament għandu jidħol fis-seħħ fl-20 ġurnata ta' wara li jiġi ppublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament f'kull Stat Membru.
Magħmul fi Brussel, fl-10 ta' Settembru 1996.